**POZIV ZA DOSTAVU PONUDA ZA DEKORATIVNO UREĐENJE FOTO KUTAKA U KARLOVCU POVODOM USKRSA**

Grad Karlovac poziva sve zainteresirane dobavljače da dostave ponude za dekorativno uređenje foto kutaka na temu obilježavanja Uskrsa 2025. godine za sljedeće lokacije u Karlovcu:

1. Glazbeni paviljon, Šetalište dr. Franje Tuđmana, dekoracija + prigodna rasvjeta
2. Turistička stolica u Ulici Stjepana Radića
3. Terasa ispred Kina Edison, Šetalište dr. Franje Tuđmana

Obavezni elementi ponude:

* natpis:  „USKRS U KARLOVCU“,
* mjesto predviđeno za fotografiranje
* pisanice, prigodno cvijeće koje se veže uz blagdan Uskrsa npr. ljiljani, narcise, grančice maslina, maca i forzicija…

Preporučeni elementi uređenja:

* košarice s pisanicama,
* bijela i pastelne boje (ružičasta, zelena, zlatna, žuta)
* propupale grane
* gnijezda
* vjenčići od šiblja…

Dodatne napomene:

* Glazbeni paviljon mora imati funkciju foto kutka iz svih smjerova gledanja
* tekstualni dijelovi dekoracija trebaju biti pisani na hrvatskom jeziku

Vrijeme postavljanja foto kutka: ponedjeljak 14.4.2025. do 13:00 sati

Uklanjanje dekoracija i vraćanje u prvobitno stanje: utorak 22.4.2025. do 13:00 sati.

Ponuda treba sadržavati sljedeće elemente i to za svaki foto kutak zasebno kako je navedeno u tablici:

|  |  |  |  |  |  |  |
| --- | --- | --- | --- | --- | --- | --- |
|  | **Glazbeni paviljon** | **€ (cijena s PDV-om)** | **Turistička stolica** | **€ (cijena s PDV-om)** | **Terasa Kina Edison** | **€ (cijena s PDV-om)** |
| 1. | Idejno rješenje (grafički i opisni prikaz uređenja |  | Idejno rješenje (grafički i opisni prikaz uređenja |  | Idejno rješenje (grafički i opisni prikaz uređenja |  |
| 2. | Trošak najma dekorativnih elemenata idejnog rješenja |  | Trošak najma dekorativnih elemenata idejnog rješenja |  | Trošak najma dekorativnih elemenata idejnog rješenja |  |
| 3. | Trošak postavljanja, obilaska na dnevnoj bazi i održavanja urednim te uklanjanja dekoracije po završetku |  | Trošak postavljanja, obilaska na dnevnoj bazi i održavanja urednim te uklanjanja dekoracije po završetku |  | Trošak postavljanja, obilaska na dnevnoj bazi i održavanja urednim te uklanjanja dekoracije po završetku |  |
|  | **Ukupno** | 0,00 | **Ukupno** | 0,00 | **Ukupno** | 0,00 |

Dobavljač može dati ponudu za jednu, dvije ili 3 lokacije.

Naručitelj može prihvatiti jednu ponudu, sve ponude ili ne prihvatiti niti jednu ponudu bez obrazloženja.

Odabrani dobavljač(i) zadužen je za provedbu svih elemenata prihvaćenog rješenja (od 1. – 3. tj. za idejno rješenje, nabavu dekoracije, najam, uslugu postavljanja, održavanje i uklanjanje dekoracije) na lokaciji za koju je odabran.

Ukupni predviđeni iznos za sve navedene usluge za sve tri lokacije ne smije prelaziti 7.000,00 € uključujući i PDV.

Ponude je potrebno dostaviti na email: manifestacije@karlovac.hr do petka 7.3.2025.

do 10:00 sati.